TRUE ต้องโกอินเตอร์.!
ดูเหมือนประเทศไทย “เล็กเกินไป” สำหรับบริษัท ทรู คอร์ปอเรชั่น จำกัด (มหาชน) หรือ TRUE ด้วยภาวการณ์แข่งขันสูงและข้อจำกัดเรื่องการเติบโตของลูกค้า ผนวกกับความจำเป็นต้องสร้างมูลค่าเพิ่ม จากเม็ดเงินการลงทุนมหาศาลตลอดช่วงที่ผ่านมา ทำให้ตลาดในประเทศไทย ไม่เพียงพอต่อการตอบโจทย์ดังกล่าวได้
18 ก.ย. 2562

สำนักข่าวรัชดา
ดูเหมือนประเทศไทย “เล็กเกินไป” สำหรับบริษัท ทรู คอร์ปอเรชั่น จำกัด (มหาชน) หรือ TRUE ด้วยภาวการณ์แข่งขันสูงและข้อจำกัดเรื่องการเติบโตของลูกค้า ผนวกกับความจำเป็นต้องสร้างมูลค่าเพิ่ม จากเม็ดเงินการลงทุนมหาศาลตลอดช่วงที่ผ่านมา ทำให้ตลาดในประเทศไทย ไม่เพียงพอต่อการตอบโจทย์ดังกล่าวได้
โดย TRUE มีการพัฒนาธุรกิจแพลตฟอร์มเพื่อขยายตลาดสู่กลุ่มประเทศอาเซียนและภูมิภาคเอเชีย เริ่มมีการขยายแพลตฟอร์ม TrueID  เข้าสู่ประเทศฟิลิปปินส์และอินโดนีเซียและแพลตฟอร์ม TrueMoney Wallet ที่ขยายไปสู่ 5 ประเทศในอาเซียนแล้ว
กำหนดเป้าหมายภายใน 3 ปี TRUE จะเป็น Regional Company ของอาเซียน..!?
กรณีนี้ “ศุภชัย เจียรวนนท์” ประธานคณะผู้บริหารเครือเจริญโภคภัณฑ์และประธานกรรมการ TRUE ระบุว่า  Digital Infrastructure ใหม่คือ Platform ฉะนั้นถ้าเราก้าวขึ้นมาเป็น Digital Platform แล้ว น่าที่จะขยายออกจากประเทศไทยได้ง่าย เพราะไม่ได้ขึ้นอยู่กับไลเซนส์ คลื่นความถี่หรือเงินทุนมหาศาล ดังนั้น Next Step ของ TRUE  ต้องไป Regional Player ทั้งอาเซียนและเอเชียช่วง 3-5 ปี
สำหรับตลาดเอเชีย TRUE เตรียมรุกตลาดอินเดียและปากีสถาน ด้วยการใช้แพลตฟอร์ม TrueID, TrueMoney ส่วนตลาดจีนและเกาหลีใต้จะขยายต่อไปในอนาคต
โดยตลาดจีนมีการเตรียมขยายบางเรื่องคือ Hotel Platform ที่ TRUE ได้ร่วมลงทุนกับ Crave บริษัทในอังกฤษ ด้วยเงินลงทุน 25 ล้านดอลลาร์สหรัฐ (ประมาณ 800 ล้านบาท) ถือหุ้น 60-70% เป็นธุรกิจที่มีโอกาสเติบโตในอนาคต
ผู้บริหาร TRUE ประเมินว่า TRUE อยู่ในจุดค่อนข้างดี อาจเป็นช่วงที่เปลี่ยนผ่านเข้าสู่ช่วงเริ่มทำกำไร การเติบโตอาจดูเหมือนว่าครึ่งปีแรกชะลอตัว แต่ชะลอตัวบางเรื่อง แต่ครึ่งปีหลังจะฟื้นตัว ทั้งธุรกิจบรอดแบนด์ ธุรกิจมือถือ ธุรกิจ Digital Intensive
จึงน่าสนใจว่า..ก้าวย่างสู่การเป็น Regional Company ครั้งนี้ จะบรรลุเป้าหมายหรือไม่..!!
กว่าจะไปถึงจุดนั้น จุดที่น่าสนใจตอนนี้คือเรื่อง “ต้นทุน” ยังเป็นหอกข้างแคร่ ที่เป็นตัวการ “ตัดกำลังการขยายตัว” ของ TRUE ตลอดช่วงที่ผ่านมา..
แต่ที่แน่ ๆ TRUE ไม่มีทางเลือกจริง ๆ เพราะ TRUE มาไกล จนตลาดเมืองไทยไม่เพียงพอแล้ว..!
…อิ อิ อิ…